ตอนนี้อายุ 14 ปี หงอกขึ้นเต็มหัวเลยครับ ปกติใช้ย้อม แต่มันก็ขึ้นมาใหม่ ปกติเป็นคนกินชาครับตอนนี้ไม่ค่อยได้กินแล้ว มีวิธีรักษาไหมครับ
สวัสดีค่ะ การมีผมหงอกในคนอายุน้อย อาจเกิดจาก1.กรรมพันธ์ หากพ่อแม่ หรือปู่ย่าตายาย มีผมหงอกในช่วงอายุน้อย ก็จะทำให้มีผมหงอกได้2. เป็นโรคด่างขาว (vitiligo)3. มีภาวะเครียดรุนแรงและต่อเนื่อง หรือมีเรื่องที่ทำให้เกิดอาการหวาดหลัวและตกใจสุดชีวิต4. มีภาวะไทรอยด์ฮอร์โมนเป็นพิษหรือไทรอยด์ฮอร์โมนต่ำ5. ขาดวิตามินบี 126. การที่หนังศีรษะสัมผัสกับน้ำยาดัด ยืด หรือย้อมผมที่มีไฮโดรเจนไดออกไซด์ หรือ ซิลเวอร์อะซิเตท หรือซิลเวอร์ไนเตรท สะสมมากเกินไป หรือเกิดจากการใช้แชมพู สเปรย์ แว๊กซ์ ที่มีความรุนแรงกับหนังศีรษะและเส้นผม7. โรคภูมิแพ้ตนเองบางชนิด8. การดื่มเหล้าและสูบบุหรี่มากไป9. ผลกระทบจากยาบางชนิด เช่น ยารักษาโรคมาลาเรียแนะนำว่าควรไปพบแพทย์เฉพาะทางเพื่อตรวจว่ามีโรคทางกายต่างๆ อยู่หรือไม่ ซึ่งการรักษาก็จะขึ้นอยู่กับสาเหตุ แต่บางสาเหตุก็อาจจะรักษาไม่ได้การดูแลโดยทั่วๆไป คือการเลือกใช้ยาสระผม ครีมนวดผม ที่มีความอ่อนโยน หลีกเลี่ยงการใส่สารเคมีอื่นๆ ที่ผมโดยไม่จำเป็น การย้อมผมควรเลือกน้ำยาที่ไม่มีส่วนผสมที่รุนแรงดังกล่าวไป และไม่ย้อมบ่อยเกินไป การทานอาหารที่มีประโยชน์ให้ครบทุกหมู่ แลอาจเน้นทานวิตามินบี 12 เช่น นม โยเกิร์ต เนื้อปลา เป็นต้น งดการดื่มแอลกอฮอล์และสูบบุหรี่